Lolland-Falsters Stifts-Tidende, 1844-12-09
Jndenlandske Efterretninger. Den roeskildske Stænderforsamling. Fyrgetyvende Møde. Præsiden. ten anmeldte, at han havde modtaget følgende private Andragende: Kammerraad Drewsen: Andragende fra Amtsraadet i Kjøbenhavns Amt angaaende, at Forligsmægling paa Landet maatte overdrages Sogneforstanderskaberne; hvilket Producenten havde erklæret at ville understøtte. Endvidere anmeldte Præsidenten, at have modtaget Comitee-Betænkning over de tvende af Capitain Buchwald indleverede Andragender om Foranstaltninger, sigtende til Selveiendoms eller Arvefæsteeiendoms større Udbredelse og om Ophævelsen, af Forskjellen mellem privilegeret og uprivilegeret Hartkorn. Derefter yttrede Præsidenten: Endnu skal jeg, førend jeg gaaer over til Dagens Forhandlinger, forelægge Forsamlingen en Udsigt over, hvorvidt dens Arbeider ere rykkede frem. Jali ere 52 Sager optagne til Behandling, nemlig 34 kongel. Lovudkast og 18 private Andragender; af disse 52 Sager ere 29 bragte til Endelighed, nemlig 27 kongelige Lovudkast og 2 private Andragender; desuden have 2 private Andragender været til foreløbig Behandling. Der er saaledes 21 Sager tilbage, der hverken have været til foreløbig eller endelig Behandling, nemlig 7 kongelige Lovudkast og 14 private Andragender, og over de 12 af disse er Comitee-Betænkning endnu ikke indkommen. Jde tilbagestaaende 2 Uger af Forsamlingens Tid vilde kun 12 Møder være tilbage, og jeg vilde derfor for det Første foreslaae Forsamlingen, at man, foruden et ugentligt Aftenmøde til Vedtagelse af de endelige Expeditioner, hvortil Torsdag Aften vel meest beqvemt kunde anvendes, endvidere vedtog, at holde 2 regulaire Aftenmøder ugentlig, hvortil jeg, efter forudgaaet Aftale med den kgl. Commissarius, vilde foreslaae Mandag og Fredag Aften. Herved vil Mødernes Antal foreges til 16; men det vil let indsees, at disse ingenlunde ville være tilstrækkelige til at tilendebringe samtlige tilbagestaaende Sager. Forsamlingen vil erindre, at den kgl. Commissarius, i Mødet den 20de Novbr. meddeelte den, at Hs. Maj. havde tilkjendegivet ham, at, saafremt Forsamlingen ønskede en passende Forlængelse af den oprindelig bestemte Sessionstid, vilde Jntet derfor være til Hinder, og i Henhold hertil skal jeg tillade mig at henstille til Forsamlingen, om den ikke maatte ønske en saadan Forlængelse til Løverdagen den 21de Decbr. incl. Uden Tvivl vil denne Forlængelse have særlige Vanskeligheder, idet den kommer i Collision med Termins forretningerne; men jeg maa i saa Henseende gjøre opmærksom paa, at en lignende Collision tidligere har fundet Sted; i 1838 var Forsamlingen nemlig endog samlet indtil den 24de Decbr. incl., og det med et Antal af 61 Medlemmer, hvilket Tal, efter Stændertidendens Udvisende, ingensinde i noget Møde sank ned under 54, men i de fleste var henved eller endog over 60. Der er saaledes Grund til at haabe, at denne Vanskelighed ogsaa nu vil lade sig overvinde, saafremt Forsamlingen ellers maatte være stemt for en Prolongation; muligen kunde der træf ses en Overeenskomst mellem de Medlemmer, som have Terminsforretninger, forsaavidt disse ere at afgjøre i Kjøbenhavn, at de ikke alle paa een og samme Dag vare fraværende, og, hvis jeg betimeligt fik Underretning herom, skulde jeg fra min Side, saavidt muligt, tage Hensyn til, at den foreløbige Behandling af enkelte Sager kunde blive forbeholdt disse Dage; men i den Henseende maatte jeg da ønske at disse Fraværelses-Dage ikke bleve rykkede for langt frem mod Slutningen; thi det vilde da blive desto vanskeligere at forbeholde foreløbige Behandlinger til disse Dage. Det er altsaa det Spørgsmaal, jeg herved tillader mig at rette til Forsamlingen, om den maatte ønske Sessions tiden forlænget til den 21de Decbr. incl. Kammerherre Benzon: Jeg skal blot bemærke, at det for mig er aldeles umuligt at blive længere end til den 15de Decbr., da jeg staaer i pecuniaire Forbindelser med circa 400 Personer, for en stor Deel paa offentlige Stiftelsers Vegne, hvilket ikke tillader mig at blive her, da de fleste af mine Terminsforretninger ere at besørge i Fyen.